open-index/open-wikipedia-markdown huggingface dataset:
Земјоделска банка (Турција)

**Земјоделска Банка**  (турски: *Türkiye Cumhuriyeti Ziraat Bankası*), попозната како *Зират Банкаси* — државна банка во Турција основана во 1863 година. Зират банка е втора најголема турска банка по Гаранти банка од 2012 година според Базата на податоци за банкарско ниво мерено според вкупните средства во американски долари. Според извештајот за „*Топ 1000 светски банки во 2004 година*“ објавен од магазинот „*[[The Banker]]*“,Зират Банка е рангирана на 115-то место. Таа се искачила за 26 места за разлика од претходната година, кога била на 141 место.

## Историја

Во текот на првата половина на 19 век, со усвојување на западните модели на трговија и финансии, странските банки ги започнале своите активности во Отоманското Царство. Во тој период, немало доволно капитал за да се најде национален банкарски систем и никој не можел да го спомне постоењето на националните банки како извор на капитал. Ваквата состојба била поштетна за земјоделците затоа што тие го сочинувале мнозинството од населението и бидејќи немале институционална финансиска структура на која би се потпирале, тие морале да позајмуваат пари од узурпаторите со високи каматни стапки. Под овие услови, гувернерот на провинцијата Ниш (сега во Србија), Мидхат-паша (1822–1884) започнал да ги презема првите чекори за надминување на овие тешкотии во 1863 година и ја постигнал реорганизацијата на *Memleket Sandığı* (*Домашни фондови*), кои станале закон со регулативите за домашните фондови во 1867 година. Домашните фондови биле првата земјоделска финансиска институција основана од државата и работела со државна гаранција.

Во 1888 година, Домашните фондови биле преименувани во Зират Банкаси (македонски: *Земјоделска банка*) и седиштето на банката во Истанбул започнало да функционира. Грчко-турската војна помеѓу 1919 и 1922 година влијаела на политиката на банката. Грчките сили отвориле Центар за управување со банката во Измир и окупираните средства биле пренесени на управувањето во новиот центар. Од друга страна, турското Големо национално собрание му наплатило на филијалата на Анкара за управувањето на банката. Со ослободувањето на Измир од страна на турските сили на 9 септември 1922 година, организацијата во Измир повторно се обединила со огранокот во Анкара и на 23 октомври, истанбулската организација исто така била повторно обединета со огранокот во Анкара. По завршувањето на Турската војна за независност кон крајот на 1923 година, Зират банка станала повторно обединет субјект. Од 1930-тите банката имала важна улога во финансирањето на земјоделската механизација во Турција, која во повоениот период имала корист од поддршката од Маршаловиот план на САД.

Во 1993 година, Зират банка Москва, Казахстанска меѓународната банка Зират, Туркменска турска комерцијална банка и Узбекистанска турската банка биле основани. Во 2001 година, Емлак Банка целосно се споила во Зират.

## Наводи

## Надворешни врски
* Официјално мрежно место

Категорија:Банки во Турција
Категорија:Економија на Анкара
Пушин

**Пушин** () е цртана мачка која е лик на стрипови и збирки на налепници на Фејсбук, Инстаграм и други социјални мрежи. Пушин е создадена во 2010 година од Клер Белтон и Ендру Даф за стрипот „Секојдневно слатки“ објавен на нивното мрежно место. Оттогаш Пушин се појавува во објави на социјалните медиуми и во блогот кој го неоси нејзиното име.

На својата официјално мрежно место, Пушин е опишана како женска мачка која обожава да блогира, да грицка и да оди на авантури. Оригиналните стрипови вклучуваат и ликови засновани на Белтон, Даф и нивното куче Карм (кратко од Кармен). Пушин, која е претставена како дебелка сива таби мачка, е заснована на мачката на Белтон која сега живее со нејзините родители во Орегон, САД. Името Пушин доаѓа од ирскиот збор *puisín* што значи маче. Пушин понекогаш се појавува со сестра ѝ Сторми и брат ѝ Пип.

Постојат и други везии на Пушин и нејзината сестра, на пр. Пушиносаурус Рекс каде Пушин е нацртана како диносаурус, а Сторми се појавува како диносаурусово јајце. Другите теми се Пушикорн, Пушимеид и многу други. Некои теми ги вклучуваат и нејзините родители, двете деца или други крзнени пријатели како мрзливецот Мрзлив, папагалчето Бо или хрчакот Обравче.

## Наводи

Категорија:Цртани ликови
Категорија:Популарна култура
Категорија:Семрежје
Катедрала на Александар Невски (Новосибирск)

**Катедралата на Александар Невски** () е источноправославен храм во Новосибирск, Русија, именувана во чест на Свети Александар Невски.

Тоа е една од првите камени конструкции во Новониколајевск (поранешно име на Новосибирск). Црквата е изградена во неовизантиски архитектонски стил во периодот од 1896 до 1899 година. Архитектонскиот стил бил под влијание на архитектурата на црквата на Пресвета Богородица во Санкт Петербург, изградена неколку години порано.

Осветена била на 29 декември 1899 година. Во 1915 година станала катедрала.

Соборниот храм бил специфичен споменик на Цар Александар III, кој започнал со изградбата на Транссибирската железница, поради што бил подигнат градот Новониколајевск (сега Новосибирск) како нова железничка станица.

## Наводи

## Надворешни врски
*Official website 
* Людмила Кузменкина. 110 лет назад в Новониколаевском заложили Александро-Невский собор. Вечерний Новосибирск, 12.05.2007 

Категорија:Цркви во Сибир
Категорија:Руски православни катедрали во Русија
Категорија:Цркви во Новосибирск
Световацлавски корал

[thumbnail|right|Световацлавски корал пеен во Весперс во[Катедрала Свети Витус|Катедрала Свети Витус, Венцеслаус и Адалберт во Прага, во модерна нотација.]]

**Световацлавски корал ** () — црковна химна и една од најстарите познати чешки песни и чешки верски химни. Нејзините корени потекнуваат од 12 век и припаѓаат на најпопуларните верски песни и денес, а на најстарите сè уште користени  во Европа. Химната е спомната како „стара и добро позната“ во хрониката од XIII век.

Според, строфичката структура, јазикот, ја потврдуваат таа претпоставка. 
Текстот на песната имал првично три строфи. Потеклото му било од Стара Чешка. Нејзината последна форма е од крајот на XVIII и XIX век и во таа верзија сè уште се користи и денес.

Содржината на химната е молитва до Свети Вацлав, војводата од Бохемија и чешкиот покровител-светец како молитва до него да му помогне на својот народ пред Бога и да го обезбеди спасението. Химната редовно се пее денес, обично на крајот на неделната миса или на големите христијански празници.

Во 1918 година, во почетокот на чехословачката држава, за песната се дискутирало како можен кандидат за државната химна.

## Измени на песната
Световацлавскиот корал инспирирал дел од чешките композитори за создавање варијации на темата. Како познати примери може да се споменат:

* Јозеф Сук: Медитација за  Световацлавскиот корал , оп. 35a.
* Витезлав Новак: Сватовацлавски триптих,  • токата, циакона и фуга, оп. 70
* Павел Хаас: Суита за обоа и пијано, Оп. 17

## Наводи

Категорија:Чешки песни
Категорија:Чешки химни
Категорија:Чешки христијански химни
Категорија:Чешка музика
Категорија:Чешки фолклор
Категорија:Чешка рана музика
Категорија:Химни од 12 век
Марк Тесје-Лавињ

мини|десно|200px|исправено|Тесје-Лавињ во 2013
**Марк Тесје-Лавињ** (, р. 18. декември 1959 во Трентон, Онтарио, Канада) е американско-канадски невролог и е 11ти ректор на Стенфордовиот универзитет во Стенфорд, Калифорнија, САД. Претходно, Тесје-Лавињ беше професор на Калифорнискиот универзитет во Сан Франциско и ректор на Рокфелеровиот универзитет во Њујорк, Њујорк, САД. Тој беше извршен потпретседател за истражување и главен научник на Џенентек. Тесје-Лавињ е првиот менаџер од приватниот сектор кој станал ректор на Рокфелеровиот универзитет. Член е на Кралското друштво, канадското Кралско друштво, британската Академија на медицинските науки, американската Национална академија на науките и многу други академски здруженија. Тесје-Лавињ моментално служи на научниот надзорен одбор на фондацијата „Излечи ја Алцхајмеровата“ (), невладина организација која поддржува научни трудови за изнаоѓање на лек за алцхајмеровата болест.

## Наводи

Категорија:Родени во 1959 година
Категорија:Американци со канадско потекло
Категорија:Невролози
Категорија:Американски научници
Категорија:Канадски научници
Категорија:Апсолвенти на универзитетот „МекГил“
Категорија:Апсолвенти на Оксфордскиот универзитет
Категорија:Апсолвенти на Лондонскиот универзитетски колеџ
Категорија:Ректори на Стенфордовиот универзитет
Категорија:Професори на Стенфордовиот универзитет
Категорија:Членови на Американското филозофско друштво
Категорија:Членови на Кралското друштво
Категорија:Членови на Националната академија на науките на САД
Категорија:Членови на Кралското друштво на Канада
Категорија:Апсолвенти на Универзитетскиот колеџ во Лондон
Категорија:Членови на Американската академија на уметностите и науките
Ромски џез

десно|мини|200x200пкс|  Џон Дилејни триото во 2011 година. Се состоело од двајца акустични гитаристи и двоен бас музичар.
**Ромски џез** (познат и како **цигански замав** или **жар клуб џез**) е стил на џез развиен од ромскиот гитарист Жан „Џанго“ Реинхарт во Париз во текот на 1930-тите. Бидејќи потеклото е од Франција, а Реинхарт бил од кланот Мануш Синти, циганскиот џез честопати се нарекувал со француското име „**џез мануш**“, или алтернативно „мануш џез“ во извори на англискиот јазик.

Џанго Реинхарт бил највисок меѓу групата ромски гитаристи кои работеле во Париз од 1930-тите до 1950-тите. Во групата се нашле браќата Баро, Саране и Матело Ферет и братот на Реинхарт, Јозеф Реинхарт.

Многу цигански џез музичари работеле во Париз во популарни ансамбли во музејот во кои главниот инструмент бил типично хармоника со придружба на бенџо, но подоцна свиреле со плeктрум за волумен. Елементите на двата инструмента се појавуваат во звукот „**џипси џез**“, со арпеџа и орнаменти типични за хармонии пренесени на гитарата, а користење со десна рака се применувало на оловната акустична гитара за да се постигне максимален волумен во ера на малку или без електрично засилување. Другите елементи на звукот на ансамблот вклучувале употреба на жичени инструменти, што било невообичаено за тоа време.

Отсуството на месинг орудиите и тапани било новост во џез-контекстот (каде биле вообичаени делови од рогови и солисти за рогови), како и употребата на двојниот бас, кој го презел од сузафонот да свири бас линии. Отсуството на тапани било компензирано со високо ритмички стил на придружба на гитара наречена „ла помпе“ („пумпа“) што обезбедувало ритам и хармонична структура за солистите. Џипси џез можел да се изведува само на гитари со или без двоен бас. Но, во *Квинтет ду Хот клуб де Франс*, соло-работата се менувала помеѓу Реинхарт на гитара и џез виолинистот Стефан Грапели. Подоцнежните верзии на квинтетот се одликувале со кларинет или саксофон како алтернативни оловни инструменти на гитарата, а овие понекогаш се прикажани во современите џипси џез ансамбли на местото на виолината, иако очигледно заминуваат од формата „сите жици“.

## Наводи

Категорија:Ромска култура
Жарко Јовановиќ

**Жарко Јовановиќ** (,  — , ) – ромски музичар кој е познат по композицијата на ромската химна Ѓелем, ѓелем.

## Животопис
Во текот на Втората светска војна бил затворан во три логора. Со петнаесет година ѝ се приклучил на југословенските партизани. За време на војната Јовановиќ го изгубил поголемиот дел од семејството.

Жарко Јовановиќ со тамбурашот Милош (не се сеќава на неговото презиме) во 1949 година за Радио Белград напишал текст за понижувањата кои ги преживеале Ромите во текот на Втората светска војна и му додал традиционална мелодија. Текстот ги опишува прогоните, убиствата и водењето во концентрациони логори, односно геноцидот над Ромите од страна на СС дивизиите „Ханџар“ и „Кама“ и од Гестапо во Независна Држава Хрватска, што ги опишува со т.н. „Црни легии“.

Во Париз се преселил на 21 февруари 1964 година. Таму бил познат по свирење на балалајка, традиционален руски инструмент.

Јовановиќ  бил познат како ромски активист. Учествувал на два ромски конгреса, еден во 1971 година во Лондон и другиот во 1978 година во Женева. На Вториот ромски конгрес бил прогласен за ромски министер на културата.

## Наводи

Категорија:Роми
Категорија:Југословенски партизани
Категорија:Луѓе од Белград
Јадранка Стојаковиќ

**Јадранка Стојаковиќ** (српски: Јадранка Стојаковић - 24 јули 1950 – 3 мај 2016) беше југословенска пејачка, кантавторка, текстописец, по потекло од Босна и Херцеговина, популарна во поранешна Југославија, позната по нејзиниот единствен глас. Нејзините најпознати хитови се: „Се можевме ние“, „Зошто те нема“ и „Бистри води низ Босна течат“.

## Животопис
Родена во Сараево, во семејство на учители, детството го поминала  во едно мало село во близина на Босански Нови, каде нејзините родители биле назначени да предаваат. 
Родители набрзо се развеле а таа се преселила со нејзината мајка назад во Сараево. 
Во текот на следните неколку години, со нејзината мајка биле во постојано преселување - затоа што нејзината мајка, работела како наставник, кадар којшто недостасувал - Дубровник, Градац на Море, Вареж. Мајката и ќерката на крајот се населиле во село околу Сараево, каде младата Јадранка поминала значаен дел од своето детство.

На 16-годишна возраст, Стојаковиќ се приклучила на џез групата, на нејзиниот чичко Вукашин Радуловиќ и настапувала со нив низ целата земја, како и во другите делови на Европа (претежно во Германија ). Во 1981 година таа пееше беквокал со Исмета Дервоз (попосле Крвавац) за југословенскиот претставник Вајта на Евровизија 1981 во Ирска. На Зимските олимписки игри 1984, што се одржаа во нејзиното родно Сараево, ја испеала официјалната тематска песна на Игрите. Во тоа време, таа била наградена за најдобар уметник на СФР Југославија.
Таа престојувала во Јапонија од 1988 до 2011 година. Во 2009 година, доживеала тешка повреда на сцената. Нејзината повреда била дијагностицирана како амиотрофична латерална склероза (АЛС), моторна невронска болест.

Тогаш ја доби малата компензација за нејзината повреда, Стојаковиќ се врати во Босна и продолжи да се бори кон инвалидитетот. Покрај тоа, Стојаковиќ со години се расправаше со босанските власти за да си го врати имотот, стан си во Сараево што и беше одземен додека седеше во странство. Како и да е, таа продолжила да компонира интензивно.

По нејзиното враќање од Јапонија, Стојаковиќ извела неколку однапред закажани концерти во 2011 година, но на крајот се повлекла во старечки дом во Бања Лука, Босна и Херцеговина, потешко болна.

Таа починала во старечки дом на 3 мај 2016 година. Погребана е на 9 мај 2016 година во Врбања, предградие на Бања Лука.

## Дискографија
### Албуми

# „Зора“, ЛП 8018, Дискотон Сараево, 1981 година.
# „Да ја одмориш малку душата“, ЛП 8052, Дискотон, Сараево, 1982 година,
# „Сè повеќе те сакам“, ЛП 3149, Сараево диск, Сараево, 1985 г.
# „Верувам“,ЛП 2122677, ПГП РТВ Белград, 1987
# „Бебе Универзум“, Омагатоки Рекордс, 1996 година

## Наводи

Категорија:Југословенски пејачки
Категорија:Јапонски пејачки
Категорија:Севдалинка
Категорија:Учесници на натпреварот за песна на Евровизија во 1981 година
Категорија:Луѓе од Сараево
Категорија:Починати во 2016 година
Категорија:Срби во Босна и Херцеговина
Категорија:Родени во 1950 година
Меѓународен ден на Ромите

мини|Ромското знаме

**Меѓународен ден на Ромите** – ден на прослава на ромската култура и подигање на свеста за проблемите со кои се соочуваат Ромите. Денот службено бил прогласен во 1990 година во Сероцк, Полска, местото каде што се одржал четвртиот Светски ромски конгрес на Меѓународната ромска унија во спомен на првата поголема меѓународна средба на ромските претставници кој бил одржан во Чесфилд крај Лондон од 7 до 12 април 1971 година. На тој конгрес била донесена одлука за ромската химна за која била избрана песната Ѓелем, ѓелем (ромски): „Одев, одев“) и одлука за знамето за кое била одбрана сино-зелена двобојка со црвена точка во средината, симбол на напредокот и движењето, но и миграција на Ромите во текот на историјата.

## Поврзано
* Државни празници во Македонија

## Наводи

## Надворешни врски
* International Roma Day 8 April 2013, as profiled by Deutsche Welle

Категорија:Роми
Категорија:Меѓународни празници
Категорија:Државни празници
Магла во август (роман)

***Магла во август*** (на германски *Nebel im August* ) е роман од 2008 година на Роберт Домес. Приказната се врти околу 14-годишно јенишско момче Ернст Лоса кое било убиено преку евтаназија од страна нацистите .

Во 2002 година, Домес започнал да го проучува животот на Ернст Лоса, номадско момче од јенишска етничка припадност, кој отпатувало за јужна Германија. Ернст бил одвоен од неговите родители во 1933 година, бил оценет како сирак и најпрво бил испратен во сиропиталиштето во 1942 година, а потоа бил префрлен во поправен дом и конечно на азил на возраст од дванаесет години. Таму бил убиен во 1944 година на 14-годишна возраст со предозирање со морфиум и хиозин. Тој бил една од најмалку 200.000 жртви на програмата за евтаназија за деца под национал-социјализам .

Домес го опишал животот на Ернст Лоса во овој роман, кој бил објавен од ЦБТ ( Random House) во 2008 година како детска книга. Во моментов, претставена како читање во училиштата, книгата добила бројни награди.

Во 2016 година била направена филмска адаптација во режија на германскиот режисер Каи Весел. Драмата *Магла во август* била објавена во германските театри во септември 2016 година. Филмот бил еден од 8-те германски филмови номинирани за Наградата на Академија за најдобар меѓународен игран филм во 2017 година, но не бил избран.

## Наводи

## Библиографија

* 

## Надворешни врски

* 

Категорија:Германски филмови
Бартек (даб)

мини|250px|Бартек во 2016 година
**Бартек** () – еден од најстарите дабови во Полска. Од 1954 година е заштитен како споменик на природата, расте во близина на селото Бартков.

## Старост и големина на дабот
Цезари Пацињак во својата книга од 1992 година ги дава резултатите од своето истражување на дрвото, според кое тоа има 654 години.

Според мерењата од 2013 година, дрвото е високо 28,5 метра , обиколката на стеблото на висина на градите (1,3 метра) била 9,85 метра, а на ниво на земјата 13,4 м, дебелината му била 3,14 м.

## Историја
Во 1829 година, дабот имал четиринаесет главни и шеснаесет странични гранки, а во 2008 година осум главни гранки.

Во 1906 година, дабовото дрво страдало од пожарот на околните згради..

Во 1920 година, стеблото на дрвото било зацементирано; во 1978 година оваа заптивка била извадена], а дефектот беше исполнет со заптивка од смола и маскирана со кора..

Во 1934 година, жирито со кое претседавал професорот Вадисаслав Шафер го прогласило Бартек за „најубавото дрво во Полска“. Дабот беше прогласен за споменик на природата со одлука на Президиумот на радата на војводството од 28.10.1954 година. Дрвото било запишано во регистарот на споменици на природата со Регулативата бр. 35/2007 од војводствот од 12 декември 2007 година во врска со признавањето како споменик на природата.

На 3 јуни 1991 година во дрвото удрил гром при што била оштетена една од гранките и дел од стеблото. Штетата е конзервирана. Подоцна на дрвото бил монтиран громобран. Во 1997 година биле монтирани телескопски потпори на гранките.

## Легенда
Според една легенда, Јан III Собиески и Марија Казимира д’Аркен скриле богатство во Бартек.

## Наводи

Категорија:Споменици на природата на Полска
Категорија:Поединечни дрва
Алба Молина

**Алба Молина Монтоја** (Севиља, ) е шпанско-ромска поејачка која изведува фламенко, хип-хоп и други видови на поп-музика. Ќерка е на брачниот пат Лола Монтија и Мануел Колина. Во текот на кариерата има соработувано со групата Лас Нињас кон крајот на 90-тите, а подоцна и со гитаристот Рикардо Морено, на неговиот албум ***Tucara*** (2009).

## Наводи

Категорија:Роми
Какава

[мини|300x300пкс| ''Преминувањето на Црвеното Море'', ѕидно сликарство од 1640-тите години во [Јарослављ, Русија. ]]
**Какава** е прослава на Ромите. Неговото место на потекло е Египет и Предна Азија. Според циганската/ромската митологија и верување, Какава е преобразба на чудесни настани во „верување“ засновано врз угнетување кон друго општество во времето на стариот египетски богоморец-фараон кој живеел заедно Коптите.

## Настани
Настаните започнуваат со чудесно бегство на луѓето кои биле угнетувани во Египет. Додека ги следеле, војската на фараонот со сите војници се удавило во морето. Останатите веруваат дека повторно ќе дојде „Спасител“ и ќе ги спаси, бидејќи Спасителот е бесмртен. Циганите се спуштаат до работ на една река на 6 мај што тие одлучија како што се случило денот кога се случило „Случај за спасување“. Тие одат во река за сеќавање на чудесниот ден. Главниот извор на радост е бесмртноста на Спасителот. Од таа причина, тие се забавуваат лудо.

## Какава во Турција
[мини| Ромки кои танцуваат со музика за време на Какава 2015 година во [Одрин . ]]
[мини| Ромки кои танцуваат на ромска музика за време на Какава 2015 година во [Одрин. ]]
Во турските западни градови на Одрин и Лозенград, Какава се слави радосно. Прославата на Какава во Одрин, во денешно време, го презело обликот на меѓународен фестивал, кој го поддржуваат и гувернерот и градоначалникот на Одрин. Главниот дел на Какава фестивалот се одржува во Сарајичи, на местото каде што традиционалните турнири во пеливанство се одржуваат секоја година. Откако го запалуваат огнот и скокаат над него, се изведува музичко играње и танцување. Главниот дел завршува по распределбата на чинија пилав на околу 5.000 присутни. Прославата продолжува во зората на следниот ден на брегот на реката Тунџа.

*

## Наводи

Категорија:Празници во мај
Категорија:Лозенград (покраина)
Категорија:Одрин (покраина)
Категорија:Ромска култура
Стојанка мајка Кнежополка

мини|250п|Спомен плоча: Стојанка мајка Кнежополка

**Стојанка мајка Кнежополка** – поема на Скендер Куленовиќ настаната во 1942 година. Била создадена како поетско сведоштво на ужасите на усташкиот колеж над српските цивили на Козари.

Поема јазично е обликувани по модел на народна тажалка. Но таа е повеќе повик на одмазда, славење на слободата и животот, отколку тажење на мајката која изгубила три сина (Срѓан, Мрѓан и Млаѓен) во непријателската офанзива.

Во поткозарското село Меѓувоѓе по неа е именувано основното училиште „Мајка Кнежополка“.

## Поврзано
* Кнешпоље

## Надворешни врски

* Текст на песната (Проект Растко)

Категорија:Општина Козарска Дубица
Категорија:Книжевност на Република Српска
Категорија:Српска поезија
Категорија:Партизански песни
Амелингхаузен

**Амелингхаузен** () — општина во округот Линебург, во сојузната покраина Долна Саксонија, Германија.

Општината претставува административно седиште на истоимената општинска заедница.

## Географија
### Местоположба

Општината се наоѓа во самиот природен парк Линебуршко Поле. Источно од Амелингхаузен се наоѓа горниот тек на реката Лопау, која се влева во истоименото езеро, користено во туристички цели.

### Општински единици

Општината Амелингхаузен се состои од следниве единици:

* Амелингхаузен
* Дензен
* Ецен

## Историја
### Рана историја

Местото Амелингхаузен првпат е споменато во документите на 22 мај 1293 година. Првото човечко присуство во областа било пред 15.000 години п.н.е., во периодот на младото камено доба. Околу 3.700 години п.н.е. се забележуваат првите човечки населби во областа.

### Потекло на името

Името на местото потекнува од бискупот Амелунг фон Верден. Завршницата „-хаузен“ означува дека е понова населба (околу 800 година), бидејќи завршниците „-бург“, „-хаген“, „-инген“, „-роде“ или „-хузен“ се појавиле први.

### Среден век и ново време

Поседите на бискупот, меѓу кои фармата Јункернхоф, по неговата смрт во 962 година припаднале на Бискупијата Верден, но сепак ги презел неговиот брат Херман Билунг (починат 973), поради што бил екскомунициран.

Амелингхаузен било едно од 16. села за кој бил задолжен големиот фогтај од Винзен. Поседувал сопствен суд и своја судска јурисдикција.

Во периодот од 1603 до 1616 година, војвотката Доротеја спровела разни истраги против вештерки, кои ги изгорела на ридот. Тоа биле едни од последните судења на вештерки во денешна Долна Саксонија.

На 7 јуни 1818 година (недела), во Амелингхаузен избувнал пожар. Во пожарот изгорел целиот стар дел на селото во само два часа.

Старата црква во местото подигната во 1501 година била уништена во пожарот.

## Наводи

## Надворешни врски

Категорија:Линебург (округ)
Ромски танци

десно|мини| Танчерка од Маљарка, ромски ансамбл во Естонија, која настапува за време на фестивал.
Ова е список на **[[танц]]и на [[Роми|ромскиот народ]]** (цигани).

## Мала Азија и Турција
Роман Хаваси: Тоа е еден вид претежно турски фолклорен танц од каде е прилагодено, со главна основа и елементи од византиската музика.

Меѓу повеќето стилови на ромскиот танц, најпознат бил танцот Фламенко, традиционалниот танц од Андалузија во Јужна Шпанија. Други ромски танцови стилови биле гавази (египетски цигани), ром (источноевропски цигани) и турски цигани. Турските Роми ја преминале Турција преку северниот регион на Црното Море (Кара Дениз) и продолжиле кон Тракија, поминувајќи го Истанбул. Во Истанбул, областа Сулукуле сè уште е позната по своите ромски танци.

## Балкан, Унгарија и Романија
Чочек е оро кое потекнува од отоманските воени бендови, кое подоцна било прифатено  и од Ромите на Балканот.

## Кале Гитанос и Фламенко (Шпанија)

* Фламенко

## Индија и Раџастан
Индиски роми (групи Бањара и Домба ) и  Сапера

## Русија и руските Роми
Рускиот ромски танц се одликува со постепено забрзување на музиката и движењата. Женскиот танц вклучува широки рачни бранови со здолништето и тресење со рамената. Машкиот танц традиционално вклучува комплексен танц и удирања во колената, рамената и колковите.

## Поврзани групи
Групи на Блискиот Исток и Индија, исто така познати како цигани:

*

## Наводи

Категорија:Роми
Категорија:Ромска музика
Категорија:Ромска култура
Бардовик (општинска заедница)

мини|Река која поминува покрај Бардовик
**Бардовик** () — општинска заедница во округот Линебург, во сојузната покраина Долна Саксонија, Германија. Нејзино седиште е селото Бардовик.
мини|Грб на Бардовик
Општинската заедница Бардовик се состои од следниве општини:

# Бардовик
# Барум
# Хандорф
# Мехтерзен
# Радбрух
# Фегелзен
# Виторф

Категорија:Општински заедници во Долна Саксонија
Виторф

**Виторф** () — општина во округот Линебург, во сојузната покраина Долна Саксонија, Германија.

## Географија
### Местоположба

Виторф се наоѓа јужно од Елба во Линебуршкото Поле, оддалечен околу 13 километри од окружниот град Линебург.

## Наводи

## Надворешни врски

Категорија:Линебург (округ)
Хандорф

**Хандорф** () — општина во округот Линебург, во сојузната покраина Долна Саксонија, Германија.

## Географија
### Местоположба

Местото се наоѓа во североисточниот дел на покраината Долна Саксонија, помеѓу градовите Линебург и Хамбург.

## Наводи

## Надворешни врски

Категорија:Линебург (округ)
Бардовик

**Бардовик** (; **Бевик**, долногермански: *Bewick*) — општина во округот Линебург, во сојузната покраина Долна Саксонија, Германија.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

Општината претставува административно седиште на истоимената општинска заедница.

## Географија

Бардовик се наоѓа на левиот брег на реката Илменау, помеѓу Винзен и Линебург. Прераснал како предградие на самиот град Линебург, од кој е оддалечен околу пет километри.

## Историја

Местото првпат било споменато во 795 година и бил издигнат во град во 972 година од страна на Ото I. Неговото име доаѓа од  племето Лонгобарди.

Во 1146 година била забележана црквата „Св. Петар и Павле“.

Градот бил уништен до темел, со исклучок на црквите, во 1189 година од страна на Хајнрих Лавот. Дотогаш, бил еден од најважните трговски градови во Северна Германија.

Денешната градба на катедралата била подигната помеѓу 1389 и 1485 година.

## Наводи

## Надворешни врски

Категорија:Линебург (округ)
Гласинац

**Гласинац** (Гласиначка Висорамнина и Гласиначко Поле) – висорамнина на подрачјето на општината Соколац во источниот дел на Република Српска, на планината Романија, со пространо поле со површина 22 км2, должина 7&nbsp;км, на надморска висина над 800 метри.

Во далечното минато Гласинац бил распаќе на важни патишта кои ги спојувале долините на реките Босна и Дрина. Висорамнината се состои од пространи ливадаливади и пасиштепасишта, карактеристични за источниот дел на Босна, чие дно најчесто е составено од тврди непропусни стени. Гласиначката Висорамнина е опкружена со четинарски шуми и врвовите на Романија, Боговиќка Планина, Градина, Црн Врв, Копито, Кратељ.

На ова подрачје се наоѓаат и значајни археолошки наоѓалишта. Познато наоѓалиште се и средновековните некрополи, како што е некрополата во местото кое денес се вика Црквина, недалеку од раскрсницата Подроманија. По предание, тука имало црква со гробишта. Стеќците се со разновидни облици, а некои се со орнаменти.

Овде се одвивала Битката на Гласинац.

## Археологија
мини|300п|Гласиначка култура околу 300 година п.н.е.
Гласинац е археолошко наоѓалиште со европско значење, познато од крајот на 19 век. Истражувањето почнало 1886-1891 година на Гласиначо Поле, а подоцна било проширено до Прача и Дрина, па археолошкиот поим (гласиначко подрачје), е значително пошироко од географското. Евидентирани се околу 50 праисториски градини и повеќе од 1.200 тумулуси (гробни тумби), концентрирани во групи и некрополи, од кои најважни се: Талини, Лазини, Кусачи, Чаворини, Потпеќини, Читлук, Маравиќи, Плањи, Брезје, Илијак, Русановиќи, Госиња, Осово, Бранковиќи, Сјеверско, Претежен дел на тумулусите е истражен, а од градините ископувани се Кусачи, Кошутица, Кадиќа Брдо, Илијак, Лозник и некои други.

Истражувањата ги воделе Ѓорѓе Стратимировиќ, Ќиро Трухелка, Вејсил Ќурчиќ, и најмногу Фрањо Фиала, а во поново време Боривој Човиќ и Б. Говедарица.

### Хронологија на наоѓалиштата
Хронологија на гласиначките наоди изработиле Алојз Бенац и Боривој Човиќ. Најстарото населување на Гласинац паќа во бакарното време. Потоа следат:
*Рано бронзено доба **Гласинац I**: 1800 до 1500 п.н.е.; населението се номадски сточари, со хетерогено потекло, прилично малубројни.
*Средно бронзено доба **Гласинац II**: 1500 до 1300 п.н.е. Населеноста е ретка, како и порано.
* Касно бронзено доба **Гласинац III**: 1300 — 800 п.н.е. доаѓа до стабилизација, се населуваат повеќе градини, а бројот на жители расте.

Најголемиот процут паѓа во железно време
* **Гласинац IV**: 800 до 500 п.н.е. и
* **Гласинац V**: 500 п.н.е. до 250 п.н.е. од  кога потекнуваат најмногу градини и гробои и тогаш дефинитивно се кристализира гласиначката култура на железното доба.

По географското простирање таа многу поширока од гласиначкото подрачје бидејќи ја опфаќа и југозападна Србија, Источна Херцеговина и Црна Гора, а мати-културата во северна и средна Албанија всушност е јужна гранка на гласиначката култура.

## Надворешни врски

* Проект „Аеродром Соколац“ 

Категорија:Општина Соколац
Категорија:Области во Република Српска
Категорија:Археолошки наоѓалишта во Република Српска
Дара Хосрошахи

мини|Хосрошахи во 2019 година
**Дара Хосрошахи** ( или , р. 28. мај 1969 год. во Техеран, Иран) е иранско-американски стопанственик и главен извршен директор на Убер. Хосрошахи претходно беше извршен директор на Експедија Групацијата која поседува повеќе агрегатори за туристички понуди. Тој исто така е член на одборите на BET.com и Hotels.com, а претходно беше и на одборот на компанијата „Њујорк Тајмс“.

Хосрошахи е на списокот на еминенти Американци со иранско потекло која е објавена од американската амбасада во Техеран.

## Наводи

Категорија:Родени во 1969 година
Категорија:Американци со иранско потекло
Категорија:Американски стопанственици
Категорија:Апсолвенти на Брауновиот универзитет
Апорофобија

**Апорофобија** (од шпанскиот *aporofobia,* и од старогрчкиот *ἄπορος* *(á-poros) =* без ресурси, сиромашни и *φόβος* *(Фобос) =* страв)  — страв од сиромаштија и од сиромашните луѓе. Тоа е одвратност и непријателство кон сиромашните луѓе, без ресурси или кои се беспомошни.

Концептот на апорофобијата е измислен во 1990-тите години од филозофот Адела Кортина, професор по етика и политичка филозофија на Универзитетот во Валенсија, да се разликува овој став од ксенофобија, што се однесува само на отфрлање на странци и расизам, што е дискриминација според етничките групи. Разликата помеѓу апорофобијата и ксенофобијата или расизмот е во тоа што социјално не постои дискриминација или маргинализација на имигранти или припадници на други етнички групи кога овие луѓе имаат средства, економски ресурси и/или социјална и медиумска релевантност.

## Поврзано

## Наводи

## Библиографија
* Кортина, Адела (2017). *Aporofobia, el rechazo al pobre*. Barcelona: Paidós. 

## Надворешни врски
* Марин Јурјевиќ, „Апорофобија - болест на новото доба?“ 2 дел, „Окно“.

Категорија:Сиромаштија
Категорија:Фобии
Категорија:Дискриминација
Категорија:Роми
Категорија:Зборови што ги нема во ТРМЈ
Категорија:Неологизми
Прва македонска кошаркарска лига 1996/97

**Прва македонска кошаркарска лига 1996/97** ― 5. издание на Првата македонска кошаркарска лига. Во оваа сезона првак бил Годел Работнички.

## Унапредување и отпаѓање

## Персонал

Извор:

## Резултати
Годел Работнички - МЗТ Аеродром 61:78

Куманово - Никол Ферт (победа на Куманово)

Деликатес - Никол Ферт (победа на Деликатес)

;1. коло
Никол Ферт - МЗТ Аеродром 91:88

;8. коло
Никол Ферт - Годел Работнички

## Разигрување

## Бараж за пласман во ФИБА ЕвроКупот
Поради што Годел Работнички го освоил Првенството, а МЗТ го освоил Купот 1997, ФИБА Европа дозволувала влез на една македонска екипа во ФИБА Еврокупот, второто по ранг европско натпреварување, во сезоната 1997/98. Победникот од баражот го добивал тоа место. Но сепак подоцна, ФИБА Европа да им дала место и на двете екипи.

## Победнички состав

**Главен тренер**
*  Марин Докузовски 

## Македонски клубови во меѓународните натпреварувања

## Поврзано
* Куп на Македонија 1997
* Втора македонска кошаркарска лига 1996/97
## Наводи

## Надворешни врски
*Youtube канал Stari Natprevari

1996/97
Кошарка
Кошарка
Винсент Шу

**Винсент Шу** (, р. 1. октомври 1990 година)  е американски натпреварувач во брзо решавање на Рубикова коцка. Шу има поставено неколку светски рекорди, вклучувајќи ги дисциплини како најмалку потези и едно решавање на 2x2x2 коцка. Тој моментално е директор и делегат за Светската асоцијација за Рубикови коцки (, WCA), преку која учествувал во организацијата на бројни државни и меѓународни натпревари. Претходно меѓу 2012 и 2015 година, Шу беше прв претседавач на Регулационата комисија за WCA заедно со Лукас Гарон. Во текот на неговиот мандат, правилникот за натпревари беше целосно ревидиран.

## Личен живот
Шу живее во Саратога, Калифорнија, САД. Освен со решавање на Рубикова коцка, тој се занимава и со друштвен танц. Неговото образование е во областа на статистиката и молекулатната и клеточна биологија на додипломско ниво од Калифорнискиот универзитет во Беркли, а за постдипломски студии има степени по биоинженерство (од Беркли) и по право и компјутерски науки од Стенфордовиот универзитет.

## Наводи

Категорија:Родени во 1990 година
Категорија:Американци
Категорија:Рубикова коцка
Категорија:Апсолвенти на Калифорнискиот универзитет (Беркли)
Џон Кразински

**Џон Берк Кразински** (, р. 20. октомври 1979 година во Бостон, Масачусетс, САД) е американски глумец и кинематограф. Добитник е на бројни награди и признанија, вклучувајќи четири номинации за Еми наградите и две награди од Здружението на филмски глумци. Во 2018 година списанието „Тајм“ го прогласи за еден од стоте највлијателни луѓе во светот.

Кразински постана познат по неговата улога како Џим Халперт во комедиската серија „Канцеларијата“ (2005-2013), проект на кој тој ја вршеше и улогата на продуцент и гостински режисер. Потоа тој го режираше и глумеше во драмскиот филм „Кратки интервјуа со грозни мажи“ (2009) и комедијата „Холарови“ (2016). Кразински беше еден од сценаристите, режисер и глумец во хоророт „Тивкото место“ (2018), кој беше добро прифатен кај критиката и оствари големи успеси во киносалите. Тој е протагонист и продуцент во трилер серијата „Џек Рајан“ (2018-денес), која е дистрибуирана од Амазон. За оваа улога Кразински беше номиниран за наградата на Здружението на филмски глумци за одличен настап на машки глумец во драмска серија.

Кразински се појавува и во филмовите: „Дозвола за брак“ (2007), „Валкана игра“ (2008), „Заминуваме“ (2009), „Комплицирано е“ (2009), „Нешто позајмено“ (2011), „Чудото“ (2012), „Ветена земја“ (2012), „Алоха“ (2015) и „13 часа: Скриените војници од Бенгази“ (2016). Неколкупати го позајмил својот глас во документари и анимирани филмови како „Шрек 3“ (2007) и „Универзитет за чудовишта“ (2013). Во 2013 година Кразински ја основа продуцентската куќа „Сандеј Најт Продакшенс“. Оженет е за англиската глумица Емили Блант со која имаат две ќерки.

## Наводи

Категорија:Родени во 1979 година
Категорија:Американци
Категорија:Американски глумци
Категорија:Американски режисери
Категорија:Апсолвенти на Брауновиот универзитет
Категорија:Живи луѓе
Категорија:Американски филмски глумци
Лојд Мајнор

**Лојд Брукс Мајнор** (, р. 25. мај 1957 година во Литл Рок, Арканзас, САД) е американски хирург, истражувач, просветител и академски административец. Од декември 2012 година, тој е декан „Карл и Елизабет Науман“ на Школата за медицина при Стенфордовиот универзитет. Претходно беше проректор за академски прашања на универзитетот „Џонс Хопкинс“. Мајнор, кој е експерт за внатрешното уво, е познат за класифирањето на дехисценцијата на горниот полукружен канал на увото, што претставува пореметување при кое дупка во черепот го воспалува каналот за рамнотежа во внатрешното уво. Во 2010 година, Мајнор го доби златниот медал од здружението „Проспер Мениер“ за подобрување на терапијата за Мениеровата болест со користење на гентамицин. Тој е член на Американскиот колеџ на хирурзи и Американската академија за отоларингологија - хирургија на глава и врат. Мајнор исто така е член на Националната академија за медицина на САД.

## Наводи

Категорија:Родени во 1957 година
Категорија:Американци
Категорија:Хирурзи
Категорија:Професори на Стенфордовиот универзитет
Категорија:Апсолвенти на Брауновиот универзитет
Бунгур

**Бунгур** – дробена пченица или јадење од истата.  Бунгурот се разликува од булгурот кај покрај дробењето на пченицата, се врши и подварување.

Бунгурот се добива со мелење на пченица во посебни рачни мелници.  Една таква мелница е изложена во Најмалиот етнолошки музеј на светот.

Некогаш бунгурот се спремал често и скоро во секоја куќа. Се комбинирала со разни додатоци кои биле на располагање во куќата – сирење, зеленчук, пилешко или некое друго месо.

Денес ова јадење е скоро исчезнато од македонската трпеза, а под влијание на светските трендови се појавува булгурот кој се продава спремен во продавниците.

Во Национална класификација на духовното културно наследство, бунгурот е класифициран во „Јадења од житарици“.

## Рецепт
Во денешни услови, љубителите на старите рецепти за дробење на пченицата ги користат модерните кујнски алатки.

Околу 200 грама пченица се дроби во блендер. Се запржува едно кромитче, се додава ситно сечкано морковче, пиперче и патлиџан. Се посолува и зачинува и се префрла во тава на оган. Доколку се става месо, се пропржува и мевцето. На крајот се додава дробената пченица, се полева со вода, се става во вжештена рерна и се остава да се пече додека не испари водата (како за ориз).

## Наводи

Категорија:Македонска кујна
Категорија:Турцизми
Булгур

**Булгур** (арапски: برغل‎ bourghoul) – храна од жита направена од издробени, провриени зрна различни видови пченица, најчесто дурум (цврста). Потеклото му е од Средниот Исток.

## Особини

Булгурот често луѓето го мешаат со бунгурот, дробената пченица, кој за разлика од булгурот не се проварува. Булгурот е вообичаена состојка која се користи во кујните на Блискиот Исток и Средоземјето.

Има лесен, оревест вкус.

Булгурот се разликува во зависност од издробеноста. Може да биде лесно, средно и екстра сомелен. Најквалитетен булгур е оној кој е сомелен до еднолична големина на честичките.

Булгурот е признат како цело зрно од страна на Американското одделение за земјоделство.

## Употреба во кујна

Булгурот не изискува готвење, иако може да е дел од готвените јадења. Потребно му е само потопување во вода.

Грубиот булгур се користи за правење готвени јадења, додека средните и фините зрна се користат како житарки за појадок, салати како што се кисир, пилав, леб, како и за десертни пудинзи.

Кашата од булгур е слична на фрумент, испукана пченична каша која била основа на средновековната кујна.

Може да се користи и како додаток на други јадења на ист начин како тестенините или оризот. Некогаш луѓето го мешаат со ориз бидејќи има сличен изглед иако тесктурата е различна.

На  Кипар е познат како „пуркури“ и се користи за подготовка на „κούπες“ (кои на кипарски турски се нарекуваат „булгур кофтеси“) и разни видови киба.

## Наводи

Категорија:Арапска кујна
Категорија:Средоземна кујна
Категорија:Сириска кујна
Категорија:Зборови што ги нема во ТРМЈ
Категорија:Турцизми
Прстенот на Ифланд

[мини|200px|[Август Ифланд и Франц Лабес во Молиеровиот Скржавец, Берлин,  1810.]]
**Прстенот на Ифланд** - прстен украсен со дијаманти, со портрет на Август Вилхелм Ифланд - истакнат германски актер, драматичар и театарски режисер од крајот на 18-ти и почетокот на 19 век. Носителот, или носител на „Прстенот на Ифланд“, се смета за „најзначајниот театарски глумец што говори на германски јазик, според мислењето на претходниот добитник кој по своја волја му го предал за следниот период“,.

## Носители на прстенот

## Наводи


Категорија:Германски награди
Ромски панк

мини|Жанрот ромски панк го носи името од ''Gypsy Punks'', албум од 2005 година на Гогол Бордело, опишан овде на концерт во 2006 година.
**Ромски панк** - хибриден музички жанр кој ја преминува традиционалната ромска музика со панк-рок. Една од првите рок групи која соединила елементите на панк и ромската музика била Motherhead Bug, која била активна главно во раните 90-ти. Пошироката публика се запознала со жанрот откако бендот Гогол Бордело го објавил албумот *Gypsy Punks: Underdog World Strike*, со фронтменот Евгениј Хацц опишувајќи ги нивните перформанси како „Цигански панк кабаре“.

Ромските панк бендови обично комбинираат рок ритам и инструментација со повеќе традиционални цигански инструменти, како што се тапани, тамбури, хармоника, гусла, труба и саксофон.

## Филозофија
Од нивната миграција од нивната татковина Индија, Ромите се рашириле толку многу што им „немало татковина“. Ромскиот панк не е полн со ромска култура, туку има и недостаток на истата. За Ромите, музиката е идентификувана како „примарна форма на културен израз“  Ромите, преку своите врски со западното панк влијание, создале музика која им овозможувала на оние што свират да се изразат себеси и да создадат идентитет.

Ромскиот панк не го користат и изведуваат само народите од ромската или „ромската“ култура. Панк опфаќа „бунт, анархија и отпор“. Овие мисли се пренесуваат потоа во хибриден жанр на „Ромски Панк“. Ова инсинуира дека ромските настапи и самата музика промовира слобода за оние што учествуваат во жанрот. Тоа е романтизирана верзија за животот на вистински „циган“. Наместо да бидат „руски“, „еврејски“, „источноевропски“, итн. тие можат да ги „артикулираат своите идентитети, притоа да се вклучат во претставата да бидат диви и цигани скитници “. Со тоа што вистинската циганска култура изгледа како нешто што не е, „не ја разгледува автентичноста на претставувањето на Ромите, туку реплицира идеализирана и сонувана верзија за тоа што значи циган.

## Ромски панк бендови

* Afenginn
* Alamaailman Vasarat
* Alejandro Toledo and the Magic Tombolinos
* Bad Buka 
* Baildsa
* Balkan Beat Box
* Bella's Bartok
* Bohemian Betyars
* Buffo's Wake
* Blackbird RAUM
* Confraria da Costa
* Crash Nomada
* DJ.Rock Gitano
* DeVotchKa
* Di Nigunim
* Diego's Umbrella
* Dorlene Love
* Emir Kusturica & The No Smoking Orchestra
* Outrage
* Firewater
* Фолтин
* Gogol Bordello
* Golem
* Gypsy Ghosts
* The Hatters
* Insomniac Folklore
* Juana Ghani
* KAL
* The Coconaut Rockers
* The Kava Kings
* Kultur Shock
* The Lemon Bucket Orkestra
* Mischief Brew/Guignol
* The Mouldy Lovers
* The Penny Black Remedy
* This Way to the EGRESS
* Räfven
* Rail Yard Ghosts
*The Urban Voodoo Machine
* Viza
*The World/Inferno Friendship Society
* Zdob şi Zdub

## Поврзано

* Анти-фолк 
* Кабаре 
* Фолк панк

## Наводи

Категорија:Жанрови на панк
Категорија:Роми
Категорија:Ромска музика
Зета Лебед

**Зета Лебед** (ζ Лебед, ζ Cyg) — двојна ѕвезда во соѕвездието Лебед. Има привидна величина од 3,26 и оддалечена е  143 светлосни години (44 парсеци) .

Главната составница, ζ Лебед A е џиновска ѕвезда од спектрален тип G8&nbsp;IIIp. Најверојатно е дека се работи за џин во облик на црвена грутка, што е ѕвезда во напредна фаза која започнала со соединување на јадрениот хелиум. Има трипати поголема маса од Сонцето и 5 пати поголем полупречник. Зрачи 112 пати посјајно од Сонцето од нејзината надворешна атмосфера, при делотворна температура of 4,910&nbsp;K. Дава жолтеникав сјај од типот G.

Втората составница, ζ Лебед B е бело џуџе од типот DA4.2. Двете ѕвезди се вртат една околу друга, правејќи цел круг на секои 6.489 дена (17,8 години), при занесување од 0,22. Белото џуџе не е непосредно видливо, но се проценува дека има привидна величина од 13,2.

Зета Лебед во атмосферата изобилува со бариум и други тешки елементи, што ја чини т.н. „благобариумска ѕвезда“. Овие елементи се синтетизираат од другиот член на двоецот кога минува низ фазата на асимптотската гранка на својот развој, а потоа се ифрлаат во ѕвездениот ветер и се насобират во тековната главна составница. Преда да се  здобие со оваа дополнителна маса, Зета Лебед имала околу 2,5 пати поголема маса од Сонцето, додека пак поразвиената AGB-ѕвезда имала три Сончеви маси.

## Наводи

## Надворешни врски
* 

Категорија:Лебед (соѕвездие)
Категорија:Жолти џинови
Категорија:Бели џуџиња
Категорија:Бариумски ѕвезди
Категорија:Ѕвезди на хоризонталната гранка
Категорија:Спектроскопски двојни ѕвезди
Категорија:Бајерови објекти
BD+29 4348
Категорија:Флемстидови објекти
202109
104732
8115
Културно наследство на Македонија во Општина Долнени

Ова е **список на објекти прогласени за [[Список на културно наследство на Македонија|културно наследство на Македонија]]** на подрачјето на Општина Долнени според евиденцијата во Регистарот на културно наследство на Управата за заштита на културното наследство на Македонија (УЗКН).
Ро Лебед

**Ро Лебед** — жолтеникава ѕвезда во северното соѕвездие, Лебед. Може да се забележи со голо око како ѕвезда со привидна ѕвездена величина од 4,02. Измерената годишна паралакса е 26,39&nbsp;лачни милисекунди, што пак дава растојание од околу 124&nbsp;светлосни години. Се оддалечува од Сонцето со радијална брзина од +6,88. Оваа ѕвезда е член на групацијата наречена тенок диск дел од галаксијата Млечен Пат.

Станува збор за развиена џиновска ѕвезда од тип G со проценета старост од 660&nbsp;милиони години и ѕвездена класификација . Додавката укажува дека во спектарот постои мало зголемување на присуството на железо во надворешната атмосфера. Нејзината маса е за 2,16 пати поголема од Сончевата маса и има полупречник 7,81 пати поголем од Сончевиот полупречник. Ѕвездата зрачи со сјај 37 пати поголем од Сончевата сјајност од зголемената фотосфера при делотворна температура од 5.100&nbsp;K.

Ро Лебед е сјаен рендгенски извор со сјајност од . Поседува површинско магнетно поле  со максимална јачина од .

## Наводи

Категорија:Жолти џинови
Категорија:Лебед (соѕвездие)
Лебед, Ро
Категорија:Тела од Бонскиот преглед
Лебед, 73
205435
106481
8252
Сигма Лебед

**Сигма Лебед** — ѕвезда син суперџин во северното соѕвездие Лебед. Со привидна величина од 4,2 и е припадник на ѕвезденото здружение Лебед OB4  и се наоѓа на растојание од 3.300 светлосни години од Земјата.

Поради својата местоположба на галактичкиот диск, набљудувањето на σ Лебед е попречено од меѓуѕвездената прашина и е зацрвенета со величина од 0,2 и од оваа причина нејзината величина е намалена за 0,6 при видливите бранови должини. Кога ќе се земе сето ова предвид, нејзината сјајност е за 50.000 пати поголема од онаа на Сонцето.

Спектралната нализа на ѕвездата покажала едновремено постоење во фотосферата на SiII и HeI линии, со периодична променливост. Периодичноста е пресметана и има вредност од 1,59 часа во сите три линии што може да е резултат на ѕвезденото осцилирање.  Не е забележана јасна промена на сјајноста.

## Наводи

Категорија:Лебед (соѕвездие)
Категорија:Бело-сини суперџинови
Лебед, Сигма
Лебед, 67
8143
202850
105102
Категорија:Тела од Бонскиот преглед
Категорија:2MASS-објекти